smcproject/ml-wiki-sentences huggingface dataset:
ഭക്ഷണശീലങ്ങളിലും നാടകീയമായ മാറ്റങ്ങൾ ഉണ്ടായി.
ഒരു കാലത്ത് ഉപയോഗിക്കാനേ പാടില്ലാതിരുന്ന പന്നിമാംസവും പശുമാംസവും ഗോവയിലെ ഭക്ഷണശീലങ്ങളുടെ ഭാഗമായി.
മദ്യവും ഭക്ഷണശീലങ്ങളിൽ എത്തി.
പോർച്ചുഗലിൽ നിലവിലിരുന്ന ബറോക് രീതി കെട്ടിടനിർമ്മാണത്തിലും ജനകീയരീതിയായി.
അങ്ങനെ ഗോവയുടെ തനതായ രീതികളെല്ലാം മാറിമറിഞ്ഞ് ഗോവക്കാർ പാശ്ചാത്യവൽക്കരിക്കപ്പെട്ടു.
ക്രിസ്താനികളിലെ വരേണ്യർ തങ്ങളെത്തന്നെ കുറെക്കൂടി സാംസ്കരികമായി ഉയർന്ന പോർച്ചുഗീസ് സംസ്കാരത്തിന്റെ ഭാഗമായി കൊണ്ടാടാൻ തുടങ്ങി.
എങ്കിലും പല ഗോവക്കാരും തങ്ങളുടെ പഴയ ഹൈന്ദവാചാരങ്ങളെ വിട്ടുപോവാതെ മുറുകെപ്പിടിക്കുകയുണ്ടായി, അങ്ങനെയുള്ളവരെ മതംവിട്ടുപോയവരായിക്കരുതി വധശിക്ഷയ്ക്കു വിധിക്കുകയും ചെയ്തിരുന്നു.
അതിനാൽ ധാരാളം പേർ ഗോവ വിട്ടു പലായനം ചെയ്യുകയും അടുത്തുള്ള രാജ്യങ്ങളിലേക്ക് കുടിയേറുകയും ചെയ്തു.
ചെറിയൊരു ഭാഗം ഡെക്കാനിലേക്കും വലിയൊരു ഭാഗം കാനറയിലേക്കും രക്ഷപ്പെട്ടു.
മതദ്രോഹവിചാരണകളാൽ നാടുവിട്ടവരെല്ലാം ക്രിസ്തുമതം ഉപേക്ഷിക്കുവാനല്ല അങ്ങനെ ചെയ്തത്, മറിച്ച് തങ്ങളുടെ പാരമ്പര്യരീതികളായ ഹിന്ദുമതത്തിലെ ശീലങ്ങൾ തുടരാൻ കൂടിയുള്ള അവകാശത്തിനായാണ്.
ഇത്തരം നാടുവിടൽ രണ്ടു വ്യത്യസ്ത ക്രിസ്ത്യൻ സമൂഹങ്ങൾക്കു രൂപം കൊടുത്തു: ഉത്തരകാനറയിൽ കർവാരി കത്തോലിക്കരും , ദക്ഷിണ കാനറയിൽ മംഗലാപുരം ക്രിസ്ത്യാനികളും .
കൊങ്കണിയെ തമസ്കരിക്കൽ
മുൻ നൂറ്റാണ്ടിൽ കൊങ്കണി ഭാഷ പഠിച്ചെടുത്ത്  അതുവഴി നാട്ടുകാരെ മതംമാറ്റാൻ ശ്രമിച്ചുപോന്ന പോർച്ചുഗീസ് പാതിരിമാരുടെ ശ്രമങ്ങളിൽ നിന്നും വ്യത്യസ്തമായി മതദ്രോഹവിചാരണകളുടെ ഭാഗമായി, പുതുതായി മതംമാറിവരുന്നവരെ ക്രിസ്ത്യാനികളല്ലാത്ത ജനങ്ങളിൽ നിന്നും പരമാവധി വേർതിരിച്ചുനിർത്താനും തമ്മിൽ സ്പർദ്ധ വളർത്താനും പാതിരിമാർ ശ്രമിച്ചു.
17 -ആം നൂറ്റാണ്ടിന്റെ അവസാനത്തിലും18 -ആം നൂറ്റാണ്ടിലും മറാത്തയിൽ നിന്നുമുള്ള നിരന്തമായ ആക്രമണം നടക്കുമ്പോഴും കൊങ്കണിഭാഷയെ അടിച്ചമർത്താൻ പാതിരിമാർ ശ്രമിച്ചു.
മറാത്ത ആക്രമണങ്ങൾ ഗോവയിലെ പോർച്ചുഗീസ് നിയന്ത്രണങ്ങൾക്കും ഇന്ത്യയുമായുള്ള വ്യാപാരങ്ങൾക്കും വലിയ ഭീഷണിയായിമാറി.
മറാത്ത സാമ്രാജ്യത്തിന്റെ ഭീഷണിയെത്തുടർന്ന് ഗോവയിൽ കൊങ്കണിയെ അടിച്ചമർത്താൻ പോർച്ചുഗീസുകാർ തീരുമാനിച്ചു.
പോർച്ചുഗീസ് നിർബന്ധഭാഷയാക്കി അങ്ങനെ കൊങ്കണിയുടെ ഉപയോഗം തീരെ ചെറിയ ഒരുകൂട്ടം ആൾക്കാരിൽ ഒതുങ്ങി.
ഫ്രാൻസിസ്കന്മാരുടെ സമർദ്ദത്താൽ പോർച്ചുഗീസ് വൈസ്രോയി 1684 ജൂൺ 27 -ന് കൊങ്കണിഭാഷയുടെ ഉപയോഗം നിരോധിക്കുകയും മൂന്നു വർഷത്തിനുഌഇൽ നാട്ടുകാർ പോർച്ചുഗീസ് ഭാഷ ഉപയോഗിക്കണമെന്ന് ആജ്ഞാപിക്കുകയും ചെയ്തു.
പോർച്ചുഗീസ് അധിനിവേശപ്രദേശത്തുള്ള എല്ലാ കത്തിടപാടുകൾക്കും കരാറുകൾക്കും പോർച്ചുഗീസ് ഭാഷ നിർബന്ധമാക്കി.
ഇതുപാലിക്കാത്തപക്ഷം ജയിൽശിക്ഷ അനുഭവിക്കേണ്ടിവരുമായിരുന്നു.
1687 മാർച്ച് 17 -ന് രാജാവ് ഈ വിധി സ്ഥിരീകരിച്ചു.
1731 -ൽ മതദ്രോഹവിചാരകനായ അന്റോണിയോ പോർച്ചുഗീസ് ചക്രവർത്തിക്ക് എഴുതിയ കത്തിൽ ഈ നിർദ്ദയമായ പരിഷ്കാരങ്ങൾ വിജയം കണ്ടില്ലെന്ന് എഴുതിയിട്ടുണ്ട്.
1739 -ൽ വടക്കേ പ്രവിശ്യകളായ വാസൈയും ചൗളും സാൽസെറ്റും ഉൾപ്പെടെയുള്ള സ്ഥലങ്ങൾ മറാത്തക്കാരോടു യുദ്ധത്തിൽ നഷ്ടമായപ്പോൾ പോർച്ചുഗീസുകാർ കൊങ്കണിയോടുള്ള പരാക്രമം ഒന്നുകൂടി കർശനമാക്കി.
പുരോഹിതന്മാരാകാൻ താത്പര്യമുള്ളവർക്ക് നിർബന്ധമായും പോർച്ചുഗീസിൽ അറിവും സംസാരിക്കാനുള്ള കഴിവും ഉണ്ടായിരിക്കണമെന്ന് 1745 നവമ്പർ 21 -ന് ആർച്ച്‌ബിഷപ്പ് ലൊറൻസൊ ഉത്തരവിറക്കി.
അവർക്കുമാത്രമല്ല അവരുടെ അടുത്ത ബന്ധുക്കൾക്കും ആ കഴിവ് ഉണ്ടായിരിക്കണമെന്ന കാര്യം കർശനമായ പരീക്ഷണങ്ങളിലൂടെ ഉറപ്പുവരുത്തിയിരുന്നു.
കൂടാതെ ബ്രാഹ്മണരിൽ നിന്നും ക്ഷത്രിയരിൽ നിന്നും മതംമാറ്റപ്പെട്ടവർ ആറു മാസത്തിനുള്ളിൽ പോർച്ചുഗീസ് പഠിക്കാത്തപക്ഷം അവർക്ക് വിവാഹിതരാകാനുള്ള അനുമതി നിഷേധിക്കപ്പെട്ടു.
നാട്ടുകാരോടു സംവദിക്കാൻ കൊങ്കണി ഉപയോഗിക്കുന്നതാണ് നല്ലതെന്നു വാദിച്ചിരുന്നതിനാൽ കോളനിസർക്കാർ 1761 -ൽ ജെസ്യൂട്ടുകളെ പുറത്താക്കി.
സ്കൂളിൽ കുട്ടികൾ കൊങ്കണി ഉപയോഗിക്കുന്നത് 1812 -ൽ ആർച്ച്‌ബിഷപ്പ് നിരോധിച്ചു.
1847 -ൽ ഈ നിയമം സെമിനാരികളിലേക്കുകൂടി വ്യാപിപ്പിച്ചു.
1869 -ൽ സ്കൂളുകളിൽ നിന്നും കൊങ്കണി പൂർണ്ണമായി നിരോധിച്ചു.
ഇക്കാരണങ്ങളാൽ ഗോവയിൽ കൊങ്കണി സാഹിത്യത്തിനു വികാസമുണ്ടായില്ല, കൊങ്കണിക്ക് ജനങ്ങളെ ഒരുമിപ്പിക്കാനുമായില്ല.
കൊങ്കണി എഴുതാൻ ലത്തീൻ അക്ഷരമാല , ദേവനാഗരി , കന്നഡ എന്നീ ലിപികളാണ് ഉപയോഗിച്ചിരുന്നത്.
ഹിന്ദു ആഢ്യന്മാർ മറാത്തിയിലേക്കും ക്രൈസ്തവർ പോർച്ചുഗീസിലേക്കും മാറിയപ്പോൾ കൊങ്കണി സേവകരുടെ ഭാഷ (lingua de criados) യായി മാറി.
1961 -ൽ ഇന്ത്യ ഗോവ പിടിച്ചെടുത്തപ്പോൾ ഗോവക്കാരെയെല്ലാം മതത്തിനും ജാതിക്കും സമ്പന്നതയ്ക്കുമെല്ലാം അതീതമായി ഒരുമിപ്പിച്ചത് കൊങ്കണി ആയിരുന്നു, അതിനാൽ സ്നേഹത്തോടെ കൊങ്കണിയെ കൊങ്കണിയമ്മ (Konkani Mai) എന്നു വിളിക്കുന്നു.
1987 -ൽ ഇന്ത്യൻ സർക്കാർ കൊങ്കണിയെ ഗോവയുടെ ഔദ്യോഗികഭാഷയാക്കി, പൂർണ്ണമായ അംഗീകാരം നൽകി.
സിറിയൻ ക്രിസ്ത്യാനികളെ പീഡിപ്പിച്ചത്
1599 -ൽ അലെക്സിയോ മെനെസെസിനു കീഴിലുള്ള ഡയമ്പർ സിനഡ് മാർ തോമാ നസ്രാണികളെ നിർബന്ധിതമായി റോമൻ കത്തോലിക് വിഭാഗക്കാരാക്കി മാറ്റി.
അവർ നെസ്തോറിയൻ സിദ്ധാന്തം ആചരിച്ചുവെന്ന് ആരോപിച്ചാണ് ഇങ്ങനെ ചെയ്തത്.
മാർ തോമാ നസ്രാണികളുടെ വിശ്വാസങ്ങളിലും ആചാരങ്ങളിലും സിറിയൻ ഭാഷ ഉപയോഗിക്കുന്നതിലും കർശനമായ നിയന്ത്രണങ്ങൾ ഏർപ്പെടുത്തി.
പേർഷ്യയിലെ  ബാബിലോൺ കാസോലിക്കാ-പാത്രിയർക്കീസ് അയച്ചിരുന്ന മെത്രാന്മാരെ തടയുകയും അവരുടെ സഭാധികാരശ്രേണി എടുത്തുകളയുന്നതടക്കമുള്ള കാര്യങ്ങളും ചെയ്തു.
വിശ്വാസികളെ മുഴുവൻ റോമൻ കാത്തലിക്ക് ദൈവശാസ്ത്രത്തിന്റെ കീഴിലാക്കാൻ ആർച്‌ഡീക്കൺ ഗീവർഗീസിനെ ഭീഷണിപ്പെടുത്തി.
പ്രാർത്ഥനാപുസ്തകങ്ങൾ കത്തിച്ചു.
അറിയപ്പെട്ട എല്ലാസാഹിത്യങ്ങളും കത്തിച്ചു, സ്വാതന്ത്ര്യപ്രഖ്യാപനം നടത്തിയ എല്ലാ പുരോഹിതന്മാരെയും തുറുങ്കിലടച്ചു.
റോമൻ 
കാത്തലിക്ക് മാനദണ്ഡങ്ങൾ അനുസരിക്കാത്ത അൾത്താരകൾ തകർത്തു.
ഇതിനെ എതിർത്ത് 1653-ൽ കേരളത്തിലെ മാർ തോമാ നസ്രാണികൾ തങ്ങളുടെ സഭയെ പോർച്ചുഗീസുകാരും ജെസ്യൂട്ട് പാതിരികളും ലത്തീൻ സഭയുടെ  കീഴിൽ വരുത്തുവാൻ നടത്തിയ അതിക്രമങ്ങൾ കാരണമായി ഇനി മുതൽ തങ്ങളും പിൻഗാമികളും സാമ്പാളൂർ പാതിരിമാരുമായി ഒരുമിക്കുകയില്ല എന്ന് സത്യമെടുക്കുകയുണ്ടായി.
ഇതാണ് കൂനൻ കുരിശുസത്യം .
ഇങ്ങനെ ചെയ്തവരിൽ മിക്കവരും പിന്നീട് റോമിൽനിന്നും പുനരൈക്യത്തിനായി വന്ന കാർമലീറ്റ് മിഷനറിമാരുടെ പരിശ്രമത്താൽ തിരിച്ചുവന്നു.
അവരും കൂനൻ കുരിശു സത്യത്തിൽ പങ്കെടുക്കാതിരുന്നവരും പഴയകൂറ്റുകാർ എന്നറിയപ്പെട്ടു.
കത്തോലിക്കാവിഭാഗത്തിലേക്ക് തിരിച്ചുവരാത്തവർ പുത്തങ്കൂറ്റുകാർ എന്നറിയപ്പെട്ടു.
അവർ സിറിയക് ഓർത്തോഡോക്സ് പള്ളിയുടെ സഹായവും ആവശ്യപ്പെട്ടു.
ജാക്കോബൈറ്റുകാർ മാർതോമ്മാ ഒന്നാമനെ തങ്ങളുടെ ബിഷപ്പായി തെരഞ്ഞെടുത്തു.
അദ്ദേഹത്തെ വധിക്കുവാനും ശ്രമങ്ങളുണ്ടായി.
കൊച്ചിയിലും ജൂതന്മാരെ ദ്രോഹിക്കാൻ നീക്കമുണ്ടായി.
കൊച്ചിയിലെ ജൂതപ്പള്ളി തകർക്കുകയുണ്ടായി.
മതദ്രോഹവിചാരണകളെപ്പറ്റിയുള്ള ചില ഉദ്ധരണികൾ ഗോവയിലെ മതദ്രോഹവിചാരണകളെപ്പറ്റി വോൾട്ടയർ പറഞ്ഞത്.
Goa est malheureusement célèbre par son inquisition, également contraire à l'humanité et au commerce.
Les moines portugais firent accroire que le peuple adorait le diable, et ce sont eux qui l'ont servi.
(മനുഷ്യത്തത്തിനും വ്യാപരത്തിനും എതിരായ മതദ്രോഹവിചാരണകളാൽ ആണ് ഗോവ (കു)പ്രസിദ്ധമായിരിക്കുന്നത്.
അവിടുള്ള ജനങ്ങൾ പിശാചിൽ വിശ്വസിക്കുന്നവരാണെന്നാണ് പോർച്ചുഗീസ് പാതിരിമാർ നമ്മളെ പറഞ്ഞുവിശ്വസിപ്പിച്ചിരിക്കുന്നത്, ശരിക്കും പറഞ്ഞാൽ അവരാണ് സാത്താനിൽ വിശ്വസിക്കുന്നവർ) ചരിത്രകാരനായ ആൽഫ്രെഡോ ഡി മെല്ലോ മതദ്രോഹവിചാരണകൾ നടത്തിയവരെ ഇങ്ങനെ വിശേഷിപ്പിച്ചിരിക്കുന്നു,
ഹിന്ദുമതം നശിപ്പിച്ച് ക്രിസ്തുവിന്റെ യഥാർത്ഥമതം പ്രചരിപ്പിക്കാനായി ചെയ്ത അധർമ്മമായ, പൈശാചികമായ, അഴിമതിനിറഞ്ഞ പരിപാടിയായിരുന്നു മതദ്രോഹവിചാരണകൾ ഇവയും കാണുക ഓട്ടോ ഡ ഫോ സ്പെയിനിലെ മതദ്രോഹവിചാരണകൾ പോർച്ചുഗലിലെ മതദ്രോഹവിചാരണകൾ മറാനോസ് ഗോവയുടെ ചരിത്രം ഇന്ത്യയിലെ ജൂതരുടെ ചരിത്രം ഇന്ത്യയിലെ ക്രിസ്തുമതം ഗോവയിലെ ക്രിസ്തുമതം ഗോവയുടെ ക്രൈസ്തവവൽക്കരണം മതദ്രോഹവിചാരണകളുടെ കാലത്ത് ക്രൈസ്തവരെ പീഡിപ്പിച്ചത് ഗോമന്തകം (നോവൽ) അവലംബം ഇതെപ്പറ്റിയുള്ള അറിവു കിട്ടുന്ന മറ്റു ഇടങ്ങൾ Benton, Lauren.
Law and Colonial Cultures: Legal Regimes in World History, 1400–1900 (Cambridge, 2002).
Hunter, William W. The Imperial Gazetteer of India (Trubner Co, 1886).
Priolkar, A. K. The Goa Inquisition (Bombay, 1961).
Sakshena, R. N. Goa: Into the Mainstream (Abhinav Publications, 2003).
Saraiva, Antonio Jose.
The Marrano Factory.
The Portuguese Inquisition and Its New Christians, 1536–1765 (Brill, 2001).
Shirodhkar, P. P. Socio-Cultural life in Goa during the 16th century .
കൂടുതൽ വായനയ്ക്ക് App, Urs.
The Birth of Orientalism .
Philadelphia: University of Pennsylvania Press, 2010 (hardcover, ISBN 978-0-8122-4261-4 ); contains a 60-page chapter (pp. 15–76) on Voltaire as a pioneer of Indomania and his use of fake Indian texts in anti-Christian propaganda.
പുറത്തേക്കുള്ള കണ്ണികൾ Flight of the Deities: Hindu Resistance in Portuguese Goa Modern Asian Studies , Vol.
30, No. 2.
(May, 1996), pp. 387–421.
ജോനസ് സാൽക് ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ജോനസ് എഡ്വാർഡ് സാൽക് ( / s ɔː l k / ; October 28, 1914 – June 23, 1995) (Jonas Edward Salk) ഒരു അമേരിക്കൻ ഭിഷഗ്വരനും ഔഷധഗവേഷകനും വൈറോളജിസ്റ്റുമായിരുന്നു.
പോളിയോ വാക്സിൻ വിജയകരമായി വികസിപ്പിച്ചെടുത്ത ഖ്യാതി അദ്ദേഹത്തിന് അവകാശപ്പെട്ടതാണ്.
സാൽക് വാക്സിൻ
ലോകത്തിലെ അന്നത്തെ ഏറ്റവും വലിയ ആരോഗ്യപ്രശ്നമായ പോളിയോ ജനങ്ങളെ വിറപ്പിച്ച 1957- ലായിരുന്നു സാൽക് വാക്സിൻ പുറത്തിറങ്ങുന്നത്.
1952- ലെ അമേരിക്കയുടെ ചരിത്രത്തിലെ ഏറ്റവും വലിയ മഹാമാരിയായ പോളിയോ ദുരന്തത്തിൽ ആ വർഷം 58,000 കേസുകൾ റിപ്പോർട്ട് ചെയ്യപ്പെട്ടു.
3,145 പേർ മരിച്ചു, 21,269 പേർ ഒറ്റപ്പെട്ടു.
അതിൽ കൂടുതലും കുട്ടികളായിരുന്നു.
അതിനെകുറിച്ച് ജനങ്ങൾ പറഞ്ഞത് അത് പ്ലേഗാണത്രേ എന്നാണ് ചരിത്രകാരൻ ബിൽ ഓ നിയൽ പറയുന്നത്.
പട്ടണത്തിലുള്ളവർ എല്ലാ വേനൽക്കാലത്തും ഈ പേടിസ്വപ്നം കടന്നു വരുമ്പോൾ 2009-ലെ പി.ബി.എസ് ഡോക്കുമെന്ററിക്കനുഗണമായി അവിടെ ആറ്റംബോംബിനേക്കാൾ ഭയന്നിരുന്നത് പോളിയോ രോഗത്തേയായിരുന്നു.
സൈന്റിസ്റ്റുകൾ അപ്പോൾ രോഗത്തിനെതിരെയുള്ള മരുന്നുകണ്ടുപിടിക്കാനായി ഭ്രാന്തമായി അലയുകയായിരുന്നു.
അന്നത്തെ അമേരിക്കയുടെ പ്രസിഡന്റായിരുന്ന ഫ്രാങ്ക്ളിൻ ഡി. റൂസ്‌വെൽറ്റ് ഈ രോഗത്തെ കുറിച്ച് കൂടുതൽ അറിവുള്ള ലോകത്തിലെ ഓരേയൊരു വ്യക്തി.
അദ്ദേഹം തന്നെയാണ് പോളിയോ മരുന്നിനായുള്ള ഫണ്ട് നിക്ഷേപിക്കാനായി മാർച്ച് ഓഫ് ഡൈസ് ഫൗണ്ടേഷൻ നിർമ്മിച്ചതും.
1947 സാൽക്ക്, പിറ്റ്സ്ബർഡ് സ്ക്കൂൾ ഓഫ് മെഡിസിൻ യൂണിവേർസിറ്റിക്ക് അപ്പോയന്ഡ്മെന്റ് അംഗീകരിച്ചു.
1948-ൽ അദ്ദേഹം നാഷ്ണൽ ഫൗണ്ടേഷൻ ഫോർ ഇൻഫാന്ഡിൽ പാലൈസിന്റെ എത്രതരം പോളിയോ വൈറസ് ഉണ്ട്, എന്ന് കണ്ടുപിടിക്കാനായി ഒരു പ്രോജക്റ്റ് ഏറ്റെടുത്തിരുന്നു.
അതിൽ സാൽക്ക് പോളിയോയെതിരെയുള്ള മരുന്ന് വികസിപ്പിച്ചെടുക്കാനായുള്ള ഒരു അവസരമായി വലിച്ച് നീട്ടാമെന്ന് തീരുമാനിച്ചു.
പിന്നീട്, കഴിവുള്ള മറ്റു റിസർച്ചർമാരെ അണിനിരത്തി സാൽക്ക് മരുന്നിനായി ഏഴ് വർഷം ഉഴിഞ്ഞുവച്ചു.
അങ്ങനെയത് പരീക്ഷിക്കാനായുള്ള സമയമായി.
അതായിരുന്നു അമേരിക്ക ചരിത്രത്തിന്റെ ഏറ്റവും വിശാലമായ ഒരു പരിപാടി.
20,000 ഫിസീക്ഷ്യൻമാരും, പബ്ലിക്ക് ഹെൽത്ത് ഓഫീസർമാരും, 64,000 സ്ക്കൂൾ ഉദ്ദ്യോഗസ്ഥന്മാരും, പിന്നെ 220,000 വളണ്ടിയന്മാരും, ഏകദേശം 1,800,000 കുട്ടികളും ആ പരിപാടിയിൽ പങ്കെടുത്തു.
1995 ഏപ്രിൽ 12-നായിരുന്നു മരുന്ന് വിജയിച്ചെന്ന വാർത്ത പുറത്തിറങ്ങുന്നത്.
പിന്നീട് സാൽക്കിനെ അത്ഭുത വിദ്യക്കാരൻ എന്ന് എല്ലാവരും ആശംസിച്ചു.
ആ ദിവസം രാജ്യമൊട്ടാകെ പൊതു ഒഴിവായിരുന്നു.
ലോകം മൊത്തം, പെട്ടെന്നുള്ള മരുന്ന് നൽകൽ നടന്നു.
കാനഡ , സ്വീഡൻ , ഡെന്മാർക്ക് , നോർവ്വെ , വെസ്റ്റ് ജെർമനി , നെതർലാന്റ് , സ്വിറ്റ്സർലാന്ഡ് , ബെൽജിയവുമൊക്കേയും സാൽക്ക് വാക്സിൻ ഉപയോഗിക്കാൻ തുടങ്ങി.
അദ്ദേഹത്തിന്റെ കാൽപാദം തനിക്ക് കിട്ടാൻ പോകുന്ന സ്വന്തമായ തുകയോട് യാതൊരു താത്പര്യവും കാണിച്ചില്ല.
മറിച്ച് കൂടുതൽ ഫലപ്രദമായ പാർശ്വഫലങ്ങളില്ലാത്ത മരുന്ന് വികസിപ്പിച്ചെടുക്കുന്നതിലായിരുന്നു സാൽക്കിന്റെ ശ്രദ്ധ.
ഒരിക്കൽ ഒരാൾ സാൽക്കിനോട് ചോദിച്ചു.
താങ്കൾ ഇത് പേറ്റന്ഡ് ചെയ്യുന്നില്ലേ.
അപ്പോൾ അദ്ദേഹം പറഞ്ഞത് ഇതിന് പേറ്റന്ഡില്ല.
താങ്കൾ സൂര്യനെ പേറ്റന്ഡ് ചെയ്യില്ലല്ലോ..
1960-ൽ അദ്ദേഹം സാൽക്ക് ഇൻസ്റ്റിറ്റ്യൂട്ട് ഫോർ ബയോളജിക്കൽ സ്റ്റഡീസ് കാലിഫോർണിയയിലെ ലാ ജോല്ലയിൽ സ്ഥാപിച്ചു.
ഇന്നത് മെഡിക്കൽ സൈന്റിഫിക്കൽ റിസർച്ച് സെന്ഡറാണ്.
അദ്ദേഹം പുസ്തകമെഴുത്ത് വീണ്ടും തുടർന്നു.
പിന്നെ റിസർച്ചും.
മാൻ അൺഹോൾഡിങ്ങ് (1977) ദി സർവൈവൽ ഓഫ് ദി വിസെസ്റ്റ് (1973) വേൾഡ് പോപ്പുലേഷൻ ആന്ഡ് ഹ്ലൂമൺ വാല്യൂ:എ റിയാലിറ്റി (1981) പിന്നെ അനാട്ടമി ഓഫ് റിയാലിറ്റി:മെർജിങ്ങ് ഓഫ് ഇൻട്രട്യൂഷൻ ആന്ഡ് റീസൺ (1983)ഉം അതിൽ ഉൾപ്പെടും.
സാൽക്കിന്റെ അവസാന വർഷങ്ങളിൽ അദ്ദേഹം എച്ച്.ഐ.വി - ക്കെതിരായുള്ള മരുന്നു കണ്ടുപിടിക്കുന്നതിന്റെ തിരക്കിലായിരുന്നു.
അദ്ദേഹത്തിന്റെ വ്യക്തിഗത പേപ്പറുകൾ സാൻ ഡിയാഗോവിലെ യൂണിവേർസിറ്റി ഓഫ് കാലിഫോർണിയ ലൈബ്രറിയിൽ സൂക്ഷിച്ച് വച്ചിട്ടുണ്ട്.
ജോർദാനിലെ ലോകപൈതൃകകേന്ദ്രങ്ങൾ അൽ മഖ്താസ് പെട്ര ക്വസ് റ് അമ്ര ഉം അർ-റസാസ് വാദി റം class=notpageimage| ജോർദാനിലെ ലോകപൈതൃകകേന്ദ്രങ്ങളുടെ സ്ഥാനങ്ങൾ
1972ലെ ലോകപൈതൃക ഉടമ്പടി പ്രകാരം യുനെസ്കോ തിരഞ്ഞെടുത്തിട്ടുള്ള അന്താരാഷ്ട്രതലത്തിൽ സാംസ്കാരികമായും പാരിസ്ഥിതികമായും പ്രാധാന്യം അർഹിക്കുന്ന സ്ഥലങ്ങളാണ് ലോകപൈതൃകകേന്ദ്രങ്ങൾ .
1975 മേയ് 5 നാണ് ജോർദാൻ ഈ ഉടമ്പടി അംഗീകരിച്ചത്.
അതെതുടർന്ന് ജോർദാനിൽനിന്നുള്ള ചരിത്രകേന്ദ്രങ്ങളും ലോകപൈതൃകപട്ടികയിൽ ഇടമ് നേടി.
2016 വരെയുള്ള കണക്ക് പ്രകാരം ജോർദാനിലെ 5 കേന്ദ്രങ്ങൾ ലോകപൈതൃകപട്ടികയിൽ ഉൾപ്പെട്ടിരിക്കുന്നു.
ജോർദാനിലെ_ലോകപൈതൃകകേന്ദ്രങ്ങൾ
ha ( acre ) വർഷം വിവരണം മാമ്മോദീസ സ്ഥലം (അൽ-മഖ്താസ്) Jor ബൽക്ക ഗവർണറേറ്റ് 31°50′14″N 35°33′10″E ﻿ / ﻿ 31.83722°N 35.55278°E ﻿ / 31.83722; 35.55278 സാംസ്കാരികം: JorBap
(iii)(vi) 294 (730) 2015 ജോർദാൻ നദി ക്കരയിൽ സ്ഥിതിചെയ്യുന്ന ഈ പ്രദേശത്തുവെച്ചാണ് സ്നാപകയോഹന്നാൻ യേശു ക്രിസ്തുവിനെ ജ്ഞാനസ്നാനം ചെയ്തത് എന്ന് വിശ്വസിക്കപ്പെടുന്നു.
ഒരു ക്രിസ്ത്യൻ തീർത്ഥാടനകേന്ദ്രമായ ഇവിടെ റോമൻ ബൈസാന്റൈൻ ഭരണകാലത്തെ പള്ളികളും ചരിത്രശേഷിപ്പുകളും കാണപ്പെടുന്നു.
പെട്ര Jor മ'ആൻ ഗവർണറേറ്റ് 30°19′50″N 35°26′36″E ﻿ / ﻿ 30.33056°N 35.44333°E ﻿ / 30.33056; 35.44333 സാംസ്കാരികം: JorPet
(i)(iii)(iv) — 1985 അറേബ്യ, ഈജിപ്ത് സിറിയ-ഫിനീഷ്യ എന്നീവയ്ക്കിടയിലെ ഒരു പ്രധാന വാണിജ്യകേന്ദ്രമായിരുന്നു നബാറ്റിയൻ നഗരമായ പെട്ര.
കല്ലിൽ കൊത്തിയ  വാസ്തുശില്പങ്ങൾക്കും ഖനന, ജല വിതരണ സാങ്കേതിക രംഗങ്ങളിൽ ഈ നഗരനിവാസികൾ കൈവരിച്ച നേട്ടങ്ങൾ വളരെയേറെ മുന്നിട്ടുനിൽക്കുന്നതാണ്.
ക്വാസ് റ് അമ്ര Jor സർക്ക ഗവർണറേറ്റ് 31°48′7″N 36°35′9″E ﻿ / ﻿ 31.80194°N 36.58583°E ﻿ / 31.80194; 36.58583 സാംസ്കാരികം: JorQus
(i)(iii)(iv) — 1985 8-ആം നൂറ്റാണ്ടിന്റെ പ്രാരംഭത്തിൽ പണികഴിച്ച ക്വാസ് റ് അമ്ര എന്ന ഈ മരുഭൂമിയിലെ കോട്ട ഉമയിദ് രാജാക്കന്മാരുടെ കൊട്ടാരമായും വർത്തിച്ചിരുന്നു.
ഇന്ന് അവശേഷിക്കുന്ന ചുമർചിത്രങ്ങൾക്ക് പ്രശസ്തമാണ് ഈ കോട്ട.
ആദ്യകാല ഇസ്ലാമിക കലയുടെ ഒരു ഉദാഹരണങ്ങളായി ഇവയെ കരുതപ്പെടുന്നു.
ഉം അർ-റസാസ് (Kastrom Mefa'a) Jor മദബ ഗവർണറേറ്റ് 31°30′6″N 35°55′14″E ﻿ / ﻿ 31.50167°N 35.92056°E ﻿ / 31.50167; 35.92056 സാംസ്കാരികം: JorUme
(i)(iv)(vi) 24 (59) 2005 റോമൻ സൈനിക കേന്ദ്രമായി സ്ഥാപിതമായ ഉം അർ-റസാസ്, 5ആം നൂറ്റാണ്ടോടുകൂടി ഒരു ജനവാസമേഖലയായി വളർന്നുവന്നു.
തുടർച്ചയായി ക്രിസ്ത്യൻ മുസ്ലീം ഭരണത്തിന് കീഴിലായിരൂന്നു ഈ പ്രദേശം.
റോമൻ കാലഘട്ടത്ത് നിർമ്മിക്കപ്പെട്ട കോട്ടകളുടെ ശേഷിപ്പുകൾ, പള്ളികൾ, മൊസൈക് ചിത്രങ്ങൾ എന്നിവയെല്ലാം ഇവിടെ കാണാം.
വാദി റം സംരക്ഷിത മേഖല Jor അക്കബ  ഗവർണറേറ്റ് 29°38′23″N 35°26′02″E ﻿ / ﻿ 29.63972°N 35.43389°E ﻿ / 29.63972; 35.43389 സമ്മിശ്രം: JorWad
(iii)(v)(vii) 74,180 (183,300) 2005 തെക്കൻ ജോർദാനിൽ സ്ഥിതിചെയ്യുന്ന വാദി റം എന്ന മരുഭൂമി, വിവിധങ്ങളായ ഭൗമരൂപങ്ങളാൽ സമ്പന്നമാണ്.
മണൽക്കൽ താഴ്വരകൾ, നൈസർഗ്ഗിക കമാനങ്ങൾ, ഗിരികന്ദരങ്ങൾ, മലയിടുക്കുകൾ, ഗുഹകൾ എന്നിവയെല്ലാം ഉൾപ്പെടുന്നതാണ് വാദി റം പ്രദേശം.
പ്രാചീന മനുഷ്യർ സൃഷ്ടിച്ച ശിലാലിഖിതങ്ങളും, ചുവർ ചിത്രങ്ങളും ഈ സ്ഥലത്ത് 12,000 വർഷങ്ങക്കും മുമ്പേ ജനവാസം ഉണ്ടായിരുന്നു എന്നതിന് തെളിവാണ്.
ജോർജ്ജ് ഹാരിസൺ ഇംഗ്ലീഷ് വിലാസം https://ml.wikipedia.org/wiki/George_Harrison
ഒരു ഇംഗ്ലീഷ് സംഗീതജ്ഞനും ഗായകനും ഗാനരചയിതാവുമായിരുന്നു ജോർജ്ജ് ഹാരിസൺ (25 ഫെബ്രുവരി1943 – 29  നവംബർ 2001).
ബീറ്റിൽസിന്റെ ലീഡ് ഗിറ്റാറിസ്റ്റ് എന്ന നിലയിൽ ലോകപ്രശസ്തനായി.
1960-കളിൽ ഹരേ കൃഷ്ണ പ്രസ്ഥാനത്തിലൂടെ ഭാരതീയ സംസ്കാരത്തിൽ ആകൃഷ്ടനായ അദ്ദേഹം ബീറ്റിൽസിനെയും ഇന്ത്യയിലേക്ക് ആനയിച്ചു.
1970-ൽ ബീറ്റിൽസ് വേർപിരിഞ്ഞതിനു ശേഷം സോളോ ഗായകനായും സംഗീതസപര്യ തുടർന്നു.
1988-ൽ ട്രാവലിങ്ങ് വിൽബറീസ് എന്ന ട്രൂപ്പ് ആരംഭിച്ചു.
റോളിംഗ് സ്റ്റോൺ മാഗസിന്റെ 'എക്കാലത്തെയും മികച്ച 100 ഗിറ്റാറിസ്റ്റുകൾ' എന്ന പട്ടികയിൽ 11-ആമതായി.
1971-ൽ [പണ്ഡിറ്റ് രവിശങ്കറുമൊത്ത് ബംഗ്ലാദേശിനു വേണ്ടി ധനശേഖരണാർഥം നടത്തിയ സംഗീതപരിപാടി പിൽക്കാലത്ത് സമാനോദ്ദേശ്യത്തോടെ നടത്തിയ അനവധി പരിപാടികൾക്ക് മാതൃകയായി.
രണ്ടുതവണ വിവാഹിതനായിട്ടുണ്ട്.
പാറ്റി ബോയ്ഡ് (1966-1977), ഒളിവിയാ ഏരിയസ് (1978-മരണം വരെ) എന്നിവരായിരുന്നു ഭാര്യമാർ.
2001-ൽ ശ്വാസകോശാർബുദം ബാധിച്ചു മരിച്ചു.
ജോർജ്ജ്‌ ഈസ്റ്റ്‌മാൻ ഇംഗ്ലീഷ് വിലാസം https://ml.wikipedia.org/wiki/George_Eastman
ഈസ്റ്റ്‌മാൻ-കോഡാക്ക്‌ കമ്പനിയുടെ സ്ഥാപകനും ഫോട്ടോഗ്രാഫിക്ക് ഫിലിം റോളിന്റെ കണ്ടുപിടിത്തത്തിലൂടെ ഫോട്ടോഗ്രാഫിയെ മുഖ്യധാരയിലെത്തിക്കുകയും ചെയ്ത വ്യക്തിയുമാണ്‌  ‌ ജോർജ്ജ് ഈസ്റ്റ്മാൻ ( ജൂലൈ 12 , 1854 – മാർച്ച് 14 , 1932 )‍.
റോച്ചെസ്റ്ററിലെ വിദ്യാഭ്യാസത്തിനു ശേഷം ഇൻഷുറൻസ് കമ്പനിയിലും ബാങ്കിലും ജോലിചെയ്തു.
ഫോട്ടോഗ്രാഫിക്കാവശ്യമായ സാധനങ്ങൾ നിർമ്മിക്കുന്നതിൽ വൈദഗ്ദ്ധ്യം നേടിയ ഇദ്ദേഹം ജലാറ്റിൻ ഡ്രൈപ്ലേറ്റുകൾ നിർമ്മിക്കുന്നതിനുള്ള സങ്കേതം വികസിപ്പിച്ചെടുത്തു.
ഇദ്ദേഹം സ്ഥാപിച്ച ഈസ്റ്റ്മാൻ ഡ്രൈപ്ലേറ്റ് ആൻഡ് ഫിലിം കമ്പനി (1884) ആദ്യത്തെ `കൊഡാക്' ക്യാമറ വിപണിയിലിറക്കി (1888).
1892-ൽ കമ്പനിയുടെ പേര് ഈസ്റ്റ്മാൻ കൊഡാക് കമ്പനി എന്നാക്കി.
1900-ൽ കുട്ടികൾക്കു വേിയുള്ള ഒരു ഡോളർ മാത്രം വിലയുള്ള, ബ്രൗണീ ക്യാമറയും വിപണിയിലിറക്കി.
1927-ൽ ഫോട്ടോഗ്രാഫിക് വ്യവസായത്തിന്റെ യു.എസിലെ കുത്തക ഇദ്ദേഹം കൈവശത്താക്കി.
ഇദ്ദേഹത്തിന്റെ സമ്പാദ്യത്തിന്റെ വലിയ പങ്ക് റോച്ചെസ്റ്റർ യൂനിവേഴ്‌സിറ്റി, മസ്സാച്ചുസെറ്റ്‌സ് ഇൻസ്റ്റിറ്റിയൂട്ട് ഒഫ് ടെക്‌നോളജി എന്നിവയുടെ വികസനത്തിനു സംഭാവനചെയ്തു.
75 കോടി ഡോളർ പല കാര്യങ്ങൾക്കു സംഭാവന ചെയ്തിട്ടുന്നൊണ് കണക്ക്.
ലാഭവിഹിതം തൊഴിലാളികൾക്കു നൽകണമെന്ന ആശയം പ്രാവർത്തികമാക്കിയ ഈ മനുഷ്യസ്‌നേഹി ആത്മഹത്യ ചെയ്യുകയാണുായത്.
ജോർജ്ദാസ്‌ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നാട്ടരങ്ങിന്റെ ഉപജ്ഞാതാവ് എന്ന നിലയിൽ പ്രശസ്തനായ നാടകപ്രവർത്തകനാണ് ജോർജ്ജ്ദാസ് .
താണിക്കൽ ആലുക്കൽ ദേവസ്സിയുടേയും ത്രേസ്യയുടേയും പുത്രനാണ്.
കാരമുക്ക് ചർച്ച് സ്കൂൾ,ഗവൺമെന്റ് ഹയർ സെക്കണ്ടറി സ്കൂൾ കണ്ടശ്ശാംകടവ്, സെന്റ് തോമസ് കോളേജ് തൃശ്ശൂ൪, ശ്രീകേരളവർമ്മ കോളേജ് തൃശ്ശൂ൪, ഗവൺമെന്റ് കോളേജ് ചിറ്റൂ൪, ഗവൺമെന്റ് വിക്ടോറിയ കോളേജ് പാലക്കാട്‌ എന്നിവടങ്ങളിലായി ഔപചാരിക വിദ്യാഭ്യാസം പൂർത്തിയാക്കി.
തത്ത്വ ശാസ്ത്രത്തിൽ ബിരുദവും ചരിത്രത്തിൽ ബിരുദാനന്തര  ബിരുദവും നേടി.
ഡോ.ചുമ്മാർചൂണ്ടലിൻറെകീഴിൽ നാടോടികലാ ഗവേഷണം നടത്തി.
എലിയാമ്മയാണ് ഭാര്യ.
സോവറീൻ, സോളമൻ എന്നിവരാണ് മക്കൾ.
നാട്ടരങ്ങിൻറെ ഉപജഞാതാവ് എന്നനിലയിൽ ജോർജ്ദാസ്‌ അരീനതിയറ്റർ സമ്പ്രദായത്തെ പുതിയ തലത്തിലേക്കുയർത്തി.
നാടകം, നോവൽ, തിരക്കഥ എന്നീ വിഭാഗങ്ങളിലായി പന്ത്രണ്ട് പുസ്തകങ്ങൾ പ്രസിദ്ധീകരിച്ചിട്ടുണ്ട്.
രണ്ടു ഹ്രസ്വ ചലച്ചിത്രങ്ങളും പതിനഞ്ച് ടെലിഫിലിമുകളും രചന നിർവഹിച്ച് സംവിധാനം ചെയതിട്ടുണ്ട്.
പുരസ്കാരങ്ങൾ സഞ്ചയനം എന്ന കൃതിക്ക് കേരള സാഹിത്യ അക്കാദമിയുടെ അന്താരാഷ്ട്ര യുവജന പുരസ്കാരം കൊങ്ങൻപട എന്ന കൃതിക്ക് കേന്ദ്രസാംസ്‌കാരിക വകുപ്പിൻറെ നിയോ ലിറ്ററേച്ചർ പുരസ്കാരം അവലംബം ↑ {{ cite news }} :  CS1 maint: bot: original URL status unknown ( link )
ജോർണെറ്റിലെ തെരേസ ഇംഗ്ലീഷ് വിലാസം https://ml.wikipedia.org/wiki/Saint_Teresa_of_Jesus_Jornet
റോമൻ കത്തോലിക്കാ സഭയിലെ ഒരു പുണ്യവതിയാണ് ജോർണെറ്റിലെ വിശുദ്ധ തെരേസ .
1843 ജനുവരി 9-ന്‌ സ്‌പെയിനിൽ കർഷകനായിരുന്ന ഫ്രാൻസിസ്‌കോ ജോർണെറ്റിന്റെയും പത്‌നി അന്റോണിയെറ്റാ ഐബാർസിന്റെയും മകളായി ജനിച്ചു.
പാവപ്പെട്ടവരോട്‌ കരുണ കാണിക്കുന്നതിൽ കുട്ടിക്കാലം മുതൽക്കേ തെരേസ താത്പര്യം കാണിച്ചിരുന്നു.
കുറച്ചു നാളുകൾക്കു ശേഷം ലെറിഡ നഗരത്തിലുള്ള ഒരു അമ്മായിയുടെ വീട്ടിലേക്ക്‌ പഠനസൗകര്യത്തിനായി താമസം മാറി.
അധ്യാപക പരിശീലനമാണ് അവിടെ തെരേസ അഭ്യസിച്ചത്.
ബർഗോസിനടുത്തുള്ള ക്ലാര മഠത്തിൽ പ്രവേശനം തേടിയെങ്കിലും അക്കാലത്തെ നിയമങ്ങളാൽ അവിടെ പ്രവേശനം ലഭ്യമായില്ല.
തന്മൂലം അദ്ധ്യാപനവൃത്തിക്കായി തെരേസ സ്വയം സമർപ്പണം ചെയ്തു.
ഒപ്പം കർമലീത്ത മൂന്നാം സഭക്കാരിയായിച്ചേരുകയും ചെയ്തു.
കുറച്ചു നാളുകൾക്കു ശേഷം പിതാവ്‌ രോഗബാധിതനായി മരണപ്പെട്ടതിനാൽ അവൾ കുറേ നാൾ ഭവനത്തിൽ തന്നെ ചിലവഴിച്ചു.
തെരേസയുടെ ആത്മീയ നിയന്താവായിരുന്ന സറ്റൂർണിനോ ലോപെസി നൊവോയ അക്കാലത്ത് ആ പ്രദേശങ്ങളിൽ ദാരിദ്ര്യത്തിൽ കഴിഞ്ഞിരുന്ന കുറേ മനുഷ്യരെ സംരക്ഷിക്കുവാനായി തെരേസയെ പ്രോത്സാഹിപ്പിക്കുകയും അവൾ അതിനായി  1872-ൽ ബാർബസ്‌ട്രോ നഗരത്തിൽ ഒരു ഭവനം സ്ഥാപിക്കുകയും ചെയ്തു.
തുടർന്നുള്ള വർഷം തന്നെ ഈ സമൂഹം സ്വന്തമായി സഭാവസ്‌ത്രം സ്വീകരിച്ചു.
അങ്ങനെ പുതിയൊരു സഭാ സമൂഹം രൂപം കൊണ്ടു.
1897 ഓഗസ്റ്റ്‌ 26-ന്‌ ലിറിയയിൽ വച്ച് തെരേസ കോളറ ബാധ മൂലം അന്തരിച്ചു.
1974-ൽ പയസ്‌ പന്ത്രണ്ടാമൻ മാർപ്പാപ്പ തെരേസയെ വിശുദ്ധയായി പ്രഖ്യാപിച്ചു.
ഓഗസ്റ്റ്‌ 26-ന് തെരേസയുടെ തിരുനാൾ ആഘോഷിക്കപ്പെടുന്നു.
ജോർജ്ജ്‌ കാഡ്‌ബറി ഇംഗ്ലീഷ് വിലാസം https://ml.wikipedia.org/wiki/George_Cadbury ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വ്യവസായ പ്രമുഖനും സാമൂഹ്യ പരിഷ്കർത്താവും വയോജന-വാർധക്യ സംരക്ഷണ പരിപാടികളുടെ പ്രചാരകനുമായിരുന്നു കാഡ്‌ബറി ജോർജ്ജ്‌ .
കാഡ്‌ബറി ചോക്ലേറ്റിൻറെ നിർമ്മാണത്തിലൂടെയാണ് ഇദ്ദേഹം വ്യവസായലോകത്ത് അറിയപ്പെടുന്നത്.
ക്വേക്കർ മതാവലംബിയായിരുന്ന അദ്ദേഹം തേയില -കാപ്പി-കൊക്കോ കച്ചവടക്കാരനായിരുന്ന ജോൺ കാഡ്ബറിയുടെ മകനായി 1839ൽ എഡ്ജ്ബാസ്റ്റണിൽ ജനിച്ചു.1861ൽ ‍ജ്യേഷ്ഠൻ റിച്ചാർഡുമായി ചേർന്നു പിതാവിന്റെ ബിസ്സിനസ്‌ എറ്റെടുത്തു.
കൊക്കോപ്പൊടി കൊണ്ടു പുതിയ വിഭവങ്ങൾ ഉണ്ടാക്കുക എന്നത് ജോർജിന്റെ ആശയമായിരുന്നു.
അങ്ങനെയാണ് ലോകപ്രസിദ്ധമായ കാഡ്‌ബറി ചോക്ലേറ്റിന്റെ ജനനം.
കമനീയ പെട്ടികളിൽ ചോക്ലേറ്റ് ലഭ്യമാക്കി.
ഇരുപതാം നൂറ്റാണ്ടിന്റെ ആരംഭത്തിൽ ‍ജോർജ്‌ കോടീശ്വരനായി.
തന്റെ മുഴുവൻ സ്വത്തും ധർമ്മസ്ഥാപനങ്ങൾ നടത്തുവാനായി സർക്കാർ നിയമിക്കുന്ന ഒരു കമ്മീഷനു വിട്ടു കൊടുക്കയാണ്‌ ജോർജ് ചെയ്തത്‌.
പിൽക്കാലത്ത്‌ ന്യൂസ്‌ ക്രോണിക്കിൾ എന്നറിയപ്പെട്ട ഡെയിലി ന്യൂസ്‌ 1901ൽ ജോർജ്‌ വിലയ്ക്ക് വാങ്ങി പത്രപ്രവർത്തനരംഗത്തേക്കു മാറി.
1922 ഒക്ടോബർ 24-ന് ബർമിംഗാമിൽവെച്ച് ഇദ്ദേഹം അന്തരിച്ചു.
അവലംബം http://www.birmingham.gov.uk/GenerateContent?
CONTENT_ITEM_ID=899 CONTENT_ITEM_TYPE=0 MENU_ID=34 EXPAND=15 Archived 2008-09-16 at the Wayback Machine .
http://www.encyclopedia.com/doc/1O48-CadburyGeorge.html http://www.birminghamuk.com/georgecadbury.htm http://encyclopedia2.thefreedictionary.com/Cadbury,+George
ജോർഡൻ പീറ്റേസൺ
ജോർദാൻ ബി പീറ്റേഴ്സൺ (born June 12, 1962), ഒരു കനേഡിയൻ ക്ലിനിക്കൽ സൈക്കോളജിസ്റ്റും ടൊരന്റോ സർവ്വകലാശാല അദ്ധ്യാപകനുമാണ്.
വ്യക്തിത്വ മനഃശാസ്ത്രം , വിശ്വാസങ്ങളുടെ മനശാസ്ത്രം എന്നിവയൊക്കെയാണ് അദ്ദേഹത്തിന്റെ പ്രധാന പഠനമേഖലകൾ.
ജോർദാന ബ്രൂസ്റ്റർ ഇംഗ്ലീഷ് വിലാസം https://ml.wikipedia.org/wiki/Jordana_Brewster
ജോർദാന ബ്രൂസ്റ്റർ (ജനനം: ഏപ്രിൽ 26, 1980) ഒരു അമേരിക്കൻ നടിയും മോഡലുമാണ്.
1995 ൽ ഓൾ മൈ ചിൽഡ്രൻ എന്ന പരമ്പരയുടെ ഒരു എപ്പിസോഡിലൂടെ അഭിനയരംഗത്തേക്ക് പ്രവേശിച്ച അവർ അടുത്തതായി ആസ് വേൾഡ് ടേൺസ് എന്ന സോപ്പ് ഓപ്പറയിൽ നിക്കി മൻസൻ എന്ന തുടർ കഥാപാത്രത്തെ അവതരിപ്പിക്കുകയും 1997 ലെ സോപ്പ് ഓപ്പറ ഡൈജസ്റ്റ് അവാർഡിൽ മികച്ച കൗമാര പ്രകടനത്തിനുള്ള നോമിനേഷൻ നേടുകയും ചെയ്തു.
ഒരു കഥാ സിനിമയിലെ അവരുടെ ആദ്യ വേഷം റോബർട്ട് റോഡ്രിഗസിന്റെ ഹൊറർ സയൻസ് ഫിക്ഷനായ ദി ഫാക്കൽറ്റി (1998) ആയിരുന്നു.
നഓട്ടോ കാൻ ഇംഗ്ലീഷ് വിലാസം https://ml.wikipedia.org/wiki/Naoto_Kan ഈ ജാപ്പനീസ് നാമത്തിൽ , കുടുംബപ്പേര്‌ കാൻ എന്നാണ്‌.
ജപ്പാന്റെ പ്രധാനമന്ത്രിയായി തിരഞ്ഞെടുക്കപ്പെട്ട വ്യക്തിയാണ്‌ നഓട്ടോ കാൻ (菅 直人 കാൻ നഓട്ടോ , 10 ഒക്ടോബർ 1946നു ജനിച്ചു) ജൂൺ 2010ൽ ധനകാര്യവകുപ്പുമന്ത്രിയായിരുന്ന കാൻ ജാപ്പനീസ് ഡെമോക്രാറ്റിക്ക് പാർട്ടിയുടെ നേതാവായി തിരഞ്ഞെടുക്കപ്പെടുകയും അതിനുശേഷം ഡയറ്റ് അദ്ദേഹത്തെ യൂക്കിയോ ഹട്ടൊയാമയുടെ പിൻ‌ഗാമിയായി പ്രധാനമന്ത്രിയായി നിയമിക്കുകയുമായിരുന്നു.
അവലംബം ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help )
നകിജിൻ കാസിൽ ഇംഗ്ലീഷ് വിലാസം https://ml.wikipedia.org/wiki/Nakijin_Castle
ഒക്കിനാവയിലെ നകിജിനിൽ സ്ഥിതി ചെയ്യുന്ന ഒരു റ്യൂക്യുവൻ ഗുസുകു ആണ് നകിജിൻ കാസിൽ (今帰仁城, നകിജിൻ ഗുസുകു, കുനിഗാമി: നാച്ചിജിൻ ഗുഷികു, ഒകിനാവാൻ: നച്ചിജിൻ ഗുഷികു).
നിലവിൽ ഇത് ജീർണ്ണാവസ്ഥയിലാണ്.
14-ആം നൂറ്റാണ്ടിന്റെ അവസാനത്തിൽ, ഒകിനാവ ദ്വീപ് മൂന്ന് പ്രദേശങ്ങൾ ഉൾക്കൊള്ളുന്നു: തെക്ക് നൻസാൻ, മധ്യഭാഗത്ത് ച്യൂസാൻ, വടക്ക് ഹൊകുസാൻ.
നകിജിൻ ആയിരുന്നു ഹോകുസാന്റെ തലസ്ഥാനം.
മതപരമായ പ്രവർത്തനങ്ങളുടെ കേന്ദ്രമെന്ന നിലയിൽ കോട്ടയുടെ പങ്ക് പ്രതിഫലിപ്പിക്കുന്ന നിരവധി പവിത്രമായ ഉതാകി തോട്ടങ്ങൾ കോട്ടയിൽ ഉൾപ്പെടുന്നു.
ജപ്പാനിൽ എല്ലാ വർഷവും ജനുവരി പകുതിക്കും ഫെബ്രുവരി ആദ്യത്തിനും ഇടയിൽ ആദ്യത്തെ ചെറി പൂക്കൾ നൽകിക്കൊണ്ട് വടക്കൻ ഒകിനാവയിൽ പൂക്കുന്ന ഹിക്കൻ ചെറികൾക്ക് ഇത് ഇന്ന് അറിയപ്പെടുന്നു.
2000-ൽ, റുക്യു രാജ്യത്തിന്റെ ഗുസുകു സൈറ്റുകളുടെയും അനുബന്ധ സ്വത്തുക്കളുടെയും ഭാഗമായി നാക്കിജിൻ കാസിൽ ലോക പൈതൃക സൈറ്റായി നിയോഗിക്കപ്പെട്ടു.
ഹൊകുസാൻ സാമ്രാജ്യം രൂപീകരിക്കുന്നതിന് മുമ്പ് നാകിജിൻ പ്രഭുക്കന്മാർ ഉണ്ടായിരുന്നെങ്കിലും, ഏതെങ്കിലും തരത്തിലുള്ള പ്രധാന വസതികൾ ഈ സ്ഥലത്തോ സമീപത്തോ മുമ്പ് ഉണ്ടായിരുന്നതായി അനുമാനിക്കാമെങ്കിലും, നകിജിൻ കോട്ടയുടെ ഗുസുകു രൂപം രാജ്യത്തിന്റെ സ്ഥാപക സമയത്ത് മാത്രമാണ് ഉയർന്നുവന്നത് എന്ന് വിശ്വസിക്കപ്പെടുന്നു.
മോട്ടോബു പെനിൻസുലയിൽ, കിഴക്കൻ ചൈനാ കടലിന് അഭിമുഖമായി പാറക്കെട്ടുകളിൽ ഇത് സ്ഥിതിചെയ്യുന്നു.
കിഴക്ക് മോട്ടോബുവിലെ പ്രധാന പർവതനിരയിൽ നിന്ന് കോട്ടയെ വേർതിരിക്കുന്നത് അടിയിൽ ഒരു അരുവിയുള്ള ഒരു തോട്ടിലേക്ക് കുത്തനെയുള്ള ഒരു വീഴ്ചയാണ്.
കോട്ടയിൽ നിന്ന് വടക്കോട്ടും വടക്കുകിഴക്കോട്ടും കുത്തനെയുള്ള ഒരു പതനം തീരത്തേക്ക് പതിക്കുന്നു.
ഹൊകുസാൻ രാജ്യത്തിന്റെ പ്രധാന തുറമുഖമായ ഉൻടെൻ തുറമുഖം കിഴക്ക് ഏകദേശം 5 മുതൽ 6 മൈൽ വരെ ആയിരുന്നു.
രാജകീയ വസതി സമുച്ചയത്തിന്റെ ഏറ്റവും ഉയരത്തിലും ഉള്ളിലുമായി സ്ഥിതിചെയ്യുന്നു.
അതിന് ചുറ്റും ഒരു നീരുറവയുള്ള ഒരു ചെറിയ പൂന്തോട്ടമുണ്ടായിരുന്നു.
മൂന്ന് ആരാധനാലയങ്ങൾ (ഉഗഞ്ചു) പ്രഭാവത്തിന്റെ ഏറ്റവും ഉയർന്ന സ്ഥലത്ത് നിലകൊള്ളുന്നു.
കുറച്ചുകൂടി താഴ്ന്ന ഉയരത്തിൽ സ്ഥിതി ചെയ്യുന്ന ഒരു ചെറിയ അകത്തെ ചുറ്റുപാടിൽ, ഭരണപരമായ കെട്ടിടങ്ങൾ, കുതിരകൾക്കുള്ള തൊഴുത്തുകൾ, പ്രദേശത്തിലെ യോദ്ധാക്കൾക്കുള്ള പട്ടാളങ്ങൾ എന്നിവയ്‌ക്കൊപ്പം ചില സാമന്തന്മാരുടെ വസതികളും ഉണ്ടായിരുന്നു.
ഈ സമയത്ത് സാധാരണ പോലെ, ഗുസുകു നിർമ്മാണത്തിന്റെ ഭിത്തികളുടെ ശിലാഫലകം വളരെ ദൃഢമായിരുന്നു.
എന്നാൽ തികച്ചും പരുക്കനായിരുന്നു.
കൃത്യതയുള്ള ഫിറ്റിംഗിന്റെയോ നന്നായി മുറിക്കുന്നതിന്റെയോ ആപേക്ഷികമായ അഭാവം ഉണ്ടായിരുന്നു.
ഏകദേശം 1500 മീറ്റർ ചുണ്ണാമ്പുകല്ല് കോട്ട മതിൽ ഇന്നും അവശേഷിക്കുന്നു.
1416-ൽ ചുസാന്റെ സൈന്യം ആക്രമിച്ച് നശിപ്പിക്കപ്പെടുന്നതിന് മുമ്പ് കോട്ട മൂന്ന് തലമുറയിലെ ഭരണാധികാരികളെ കണ്ടു.
ഷൂറിയിലെ രാജകീയ തലസ്ഥാനത്തിന് കീഴിലുള്ള ഹൊകുസാൻ പ്രഭുക്കന്മാർ പിന്നീട് നിരവധി നൂറ്റാണ്ടുകൾ ഇവിടെ താമസം തുടരും.
1609-ൽ ജാപ്പനീസ് ഫ്യൂഡൽ ഡൊമെയ്ൻ സത്സുമ റ്യൂക്യു രാജ്യം ആക്രമിച്ചു.
അമാമി ദ്വീപുകളിലെ ഘോരമായ പോരാട്ടത്തിന് ശേഷം അവർ ഉന്ടെൻ തുറമുഖത്തുള്ള ഒകിനാവ ദ്വീപിൽ ഇറങ്ങി.
അവർ നാക്കിജിൻ കോട്ടയെ ആക്രമിച്ചു.
ഇരുവശത്തും കനത്ത നാശനഷ്ടങ്ങൾ സംഭവിച്ചു.
എന്നാൽ ജാപ്പനീസ് വിജയിക്കുകയും കോട്ട കത്തിക്കുകയും ചെയ്തു.
ഒരു വിനോദസഞ്ചാര കേന്ദ്രമെന്ന നിലയിൽ, കിഴക്കൻ ചൈനാ കടലിലെ മനോഹരമായ കാഴ്ചയ്ക്കും കോട്ടയുടെ മതിലുകളുടെ ഗംഭീരമായ മഹത്വത്തിനും കോട്ടയുടെ മൈതാനത്തിന്റെ മൊത്തത്തിലുള്ള സ്ഥലത്തിനും പേരുകേട്ടതാണ് അവശിഷ്ടങ്ങൾ.